
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

„În slujba oamenilor”

Nr. 2843/16.02.2021
RAPORT DE SPECIALITATE

privind aprobarea depunerii și implementării proiectul  ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile” 
În luna aprilie 2020, Asociația Grupul Local de Acțiune Timișoara a lansat un apel de proiecte conform Ghidului Solicitantului – Acțiuni interculturale și sociale în cadrul apelului de selecție nr. POCU/GAL/2020/5/3/S 5.1, Măsura 11 – Acțiuni interculturale și sociale pentru integrarea socială, îmbunătățirea imaginii publice și realizarea de studii de referință. Direcţia de Asistenţă Socială a Municipiului Timişoara a înaintat o propunere de proiect, cu titlul ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile”, în data de 31.08.2020. 
Apelul a reprezentat o ocazie de a solicita finanțare din fonduri nerambursabile pentru un tip de intervenție necesară în zonele urbane marginalizate cu populație în risc de sărăcie. Cu ocazia realizării Strategiei de Dezvoltare Locală a GAL Timișoara, s-a constatat că pe teritoriul SDL se găsesc trei Zone Urbane Marginalizate (ZUM) cu peste 50% dintre locuitori care declară că sunt în risc de sărăcie și marginalizare socială. Una dintre problemele identificare la nivelul celor 3 ZUM-uri a fost nivelul scăzut de educație al locuitorilor ceea ce atrage după sine imposibilitatea găsirii unui loc de muncă sau acces doar la munci necalificate și slab remunerate. O cauza identificată a lipsei de educație a fost abandonul școlar care vine ca și o consecință a venitului redus al familiei și al lipsei de informare a părinților. 
Proiectul pentru care se solicită finanțarea, își propune să ofere un serviciu social de tip centru de zi pentru copiii care locuiesc în teritoriul SDL și sunt expuși riscului de sărăcie și marginalizare socială. Intervenția în cadrul serviciului social se va concentra atât asupra copiilor, cât și asupra părinților acestora. Copiii vor fi sprijiniți în cadrul centrului de zi pentru a-și îmbunătăți rezultatele școlare, a nu abandona școala, a dezvolta o serie de deprinderi de viață independentă. Părinții copiilor vor participa la sesiuni de educație parentală în scopul dezvoltării abilităților parentale și susținerii copiilor pentru a nu abandona școala. În plus, prin proiect vor fi organizare mai multe evenimente cultural-artistice și sportive la care vor participa persoane în risc de sărăcie și marginalizare socială și vor avea loc acțiuni de combatere a discriminării și stigmatizării. Locația propusă pentru derularea proiectului este situată pe str. Andrei Șaguna (fosta Calea Dorobanților), nr. 42 și este cunoscută populației vulnerabile din zonă deoarece aici s-au desfășurat în trecut activități de tip social, destinate copiilor romi din comunitățile din vecinătate, dar în prezent este nevoie de reparații curente și dotarea cu echipamente pentru a putea fi folosită.  Prin proiectul ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile” se propune utilizarea locației în același scop. Prin HCL nr. 513/25.10.2019 spațiul cu altă destinație de pe Calea Dorobanților, nr. 42 a fost atribuit cu destinație gratuită către Direcția de Asistență Socială a municipiului Timișoara, pe o perioadă de 10 ani. În baza HCL nr. 513/25.10.2019 a fost încheiat Contractul de comodat nr. 5/05.11.2019 și Actul adițional nr. 1 la contract.     

Proiectul se adresează unui număr de 350 de persoane aflate în risc de sărăcie sau excluziune socială, dintre care 71 de etnie roma, din teritoriul acoperit de Strategia de Dezvoltare Locală a GAL Timișoara. Obiectivul general al proiectului este Reducerea numărului de persoane aflate în risc de sărăcie și excluziune socială din comunitatea marginalizată prin dezvoltarea și furnizarea unui serviciu social de tip centru de zi, facilitarea participării la viața comunității și acțiuni de combatere a discriminării și desegregării. Obiectivele specifice ale proiectului sunt (1) Dezvoltarea unui serviciu social de tip centru de zi pentru copii, la nivelul comunității marginalizate aflate în risc de sărăcie și excluziune socială și (2) Furnizarea de servicii integrate către 350 de persoane din comunitatea marginalizată aflate în risc de sărăcie sau excluziune socială, dintre care minim 71 persoane de etnie roma.
Proiectul este propus spre a se derula pe o perioadă de 18 luni. Dintre acestea 6 luni vor fi dedicate realizării de reparații curente la clădirea atribuită Direcției de Asistență Socială a Municipiului Timișoara, pentru a putea funcționa ca și centru de zi pentru copii, precum și recrutării membrilor grupului țintă. Pe o perioadă de 12 luni vor fi acordate servicii sociale, în centrul de zi, copiilor și părinților lor. Pentru a asigura sustenabilitatea proiectului, serviciile sociale vor fi acordate și pe o perioadă de minim 6 luni ulterior finalizării finanțării din fonduri europene.  
În data de 01.10.2020, Asociați Grupul de Acțiune Locală Timișoara a transmis Direcției de Asistență Socială a Municipiului Timișoara Notificarea nr. 86/01.10.2020 privind rezultatul selecției fișelor de proiecte. Am fost informați că, în urma parcurgerii etapei de evaluare tehnică și financiară, proiectul va putea intra în etapa de depunere a proiectelor pe aplicația MySMIS.

În data de 21.01.2021, OIRPOSDRU Regiunea Vest a transmis Notificarea privind rezultatul verificării de către CCS restrâns a fișelor de proiecte selectate de GAL Timișoara nr. 1002/21.01.2021, conform căreia Fișa de proiect ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile” a fost avizată. 

Conform procedurilor utilizate în cadrul mecanismului DLRC, următoarea etapă este încărcarea proiectului în aplicația MySMIS și semnarea contractului de finanțare cu Ministerul Fondurilor Europene în scopul finanțării proiectului, prin intermediul Programului Operațional Capital Uman 2014-2020, AP 5 – Dezvoltarea Locală plasată sub Responsabilitatea Comunității, OS 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC.  

În ceea ce privește bugetul proiectului ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile”, situația este următoarea: 

· Bugetul total eligibil: 1.350.597,41 lei; 

· Asistenta financiara nerambursabila (AFN): 1.323.045,22 lei; 

· Bugetul solicitat UE:  1.283.067,54 lei (95% din totalul bugetului); 

· Contribuția de la Bugetul de stat: 39.977,68 lei (2,96% din totalul bugetului); 

· Contribuție proprie beneficiar: 27.552,19 lei (2,04% din totalul bugetului).
Contribuția din bugetul UE și cofinanțarea națională se vor recupera conform prevederilor OG 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare. 

În conformitate cu prevederile legislației naționale, respectiv Ordonanţa Guvernului nr. 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare, OUG 57/2019 privind Codul Administrativ, Legea nr. 500/2002, a finanţelor publice, cu modificările şi completările ulterioare, Legea nr. 273/2006 cu privire la finanţele publice locale, cu modificările şi completările ulterioare, solicităm: 
· aprobarea depunerii cererii de finanțare, în programul MySMIS, pentru proiectul ”TIM INTEGRA – Servicii și parteneriat active pentru incluziunea socio-culturală a persoanelor vulnerabile”, în vederea solicitării de finanțare prin intermediul Programului Operațional Capital Uman 2014-2020, AP 5 – Dezvoltarea Locală plasată sub Responsabilitatea Comunității, OS 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC;
· aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 1.350.597,41 (inclusiv TVA) lei pentru implementarea proiectului ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile”, defalcat pe surse de finanţare, după cum urmează:

-  Bugetul solicitat UE:  1.283.067,54 lei; 

-  Contribuția de la Bugetul de stat: 39.977,68 lei; 

- Contribuție proprie beneficiar, din bugetul local al Municipiului Timișoara: 27.552,19 lei
· aprobarea alocării în bugetul local a sumei de 1.350.597,41 lei ce constituie cheltuieli eligibile, în cadrul proiectului ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile”, precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
· aprobarea asigurării tuturor resurselor financiare necesare implementării proiectului în condițiile rambursării/decontării ulterioare a cheltuielilor eligibile din instrumente structurale
· aprobarea funcționării și finanțării serviciului social de tip centru de zi pentru copii pe perioada de sustenabilitate a proiectului, respectiv pe o perioadă de minim 6 luni după finalizarea proiectului.  
Având în vedere cele expuse în prezentul raport, apreciem că proiectul de hotărâre privind aprobarea depunerii și implementării proiectul ”TIM INTEGRA – Servicii și parteneriat activ pentru incluziunea socio-culturală a persoanelor vulnerabile”, îndeplineşte condiţiile pentru a fi supus dezbaterii şi aprobării plenului consiliului local.
Anexăm Notificarea nr. 86/01.10.2020 privind rezultatul selecției fișelor de proiecte a GAL Timișoara și Notificarea privind rezultatul verificării de către CCS restrâns a fișelor de proiecte selectate de GAL Timișoara nr. 1002/21.01.2021 a OIRPOSDRU Regiunea Vest.

